Հայաստանի ներկայացուցիչները երբեք չեն պահանջել Վրաստանի տարածքային հակամարտությունների քննարկում ԵԽԽՎ-ում
ԵՐԵՎԱՆ, 21 դեկտեմբերի./Նովոստի-Արմենիա/. Հայաստանի ներկայացուցիչները երբեք չեն պահանջել Վրաստանի տարածքային հակամարտությունների քննարկում ԵԽԽՎ-ում, հաղորդեց ԵԽԽՎ հայկական պատվիրակության ղեկավար, ԵԽԽՎ մոնիտորինգային հանձնաժողովի անդամ Դավիթ Հարությունյանը։«Փարիզում ԵԽԽՎ-ի ձմեռային նստաշրջանին հայկական պատվիրակությունը չի պահանջել Վրաստանի տարածքային հակամարտությունների քննարկում ԵԽԽՎ-ում»,- հայտարարեց Հարությունյանը՝ «Նովոստի-Արմենիա» գործակալության խնդրանքով մեկնաբանելով վրացի պատգամավոր Ելենա Թևդորաձեի հայտարարությունը։Վրաստանի խորհրդարանի պատգամավոր, ԵԽԽՎ մոնիտորինգի հանձնաժողովի անդամ Ելենա Թևդորաձեն վրացական «Մզե» հեռուստաընկերության եթերում հայտարարություն է արել այն մասին, որ հայկական կողմը ԵԽԽՎ-ի ձմեռային նստաշրջանին պահանջել է քննարկել Վրաստանի տարածքային հակամարտություները, ինչպես նաև դե-ֆակտո հարցի քննարկումներին պահանջել է Աբխազիայի և Հարավային Օսեթիայի նախագահներ Սերգեյ Բագբաշի և Էդուարդ Կոկոյտի ներկայությունը։Հայկական պատվիրակության ղեկավարի խոսքով, նախ և առաջ, Փարիզում իրոք տեղի է ունեցել ԵԽԽՎ մոնիտորինգի հանձնաժողովի ձմեռային նստաշրջանը, իսկ օրակարգի հարցերից մեկն էլ եղել է «սառեցված հակամարտությունների» ուղղությամբ տարվող հանձնաժողովի գործունեության շարունակության ուղիների հարցը, հաշվի առնելով այն դրական գնահատականը, որը 2007թ. Բեռլինյան համաժողովին տվել են հանձնաժողովի անդամները։«Մասնավորապես, քննարկվել է Լեռնային Ղարաբաղի, Աբխազիայի, Հարավային Օսեթիայի և Մերձդնեպրյան հակամարտությունների խաղաղ կարգավորման գործընթացներին նվիրված պարբերական լսումներ կազմակերպելու մասին հարցը»,- ասաց Հարությունյանը։Երկրորդ հերթին, նշեց հայակական պատվիրակության ղեկավարը, հանձնաժողովի քարտուղարության պատարստած փաստաթղթի նախագծում կա մի կետ այն մասին, որ հանձնաժողովը կարող է քննարկել հակամարտությունների խաղաղ կարգավորման հարցով շահագրգիռ կողմերի ներկայացուցիչներին ներգրավելու նպատակահարմարության հարցը, այդ թվում՝ քաղաքացիական հասարակության ներկայացուցիչների։Հարությունյանի խոսքով, հայկական կողմն աջակցել է այս մոտեցմանը, հաստատելով հակամարտող կողմերին լսումներին հրավիրելու նպատակահարմարությունը, և վստահություն է հայտնել, որ այդ լսումներին նրանց մասնակցությունը կապահովի երկխոսությունների արդյունավետությունը և կնպաստի հակամարտող կողմերի միջև վստահության և փոխըմբռնման մթնոլորտի ստեղծմանը։«Ափսոսանքով եմ նշում, որ ի զարմանս ինձ, իմ արտահայտած մոտեցումները մինչև անճանաչելիություն փոխվել և խեղաթյուրվել են տիկին Թևդորաձեի կողմից։ Կարծում եմ, որ նմանատիպ խեղաթյուրումները հարիր չեն կառուցվածքային հունին և չեն համապատասխանում մեր երկրների միջև բարեկամական հարաբերությունների ոգուն»,- հայտարարեց Հարությունյանը։ --0—	Loading...